钦定古今图书集成/明伦汇编/氏族典/第345卷 > 周朗
## 钦定古今图书集成/明伦汇编/氏族典/第345卷 > 周朗

按《宋书周朗传》，“朗字义利，汝南安成人也。祖文，黄门
侍郎。父淳，宋初官至侍中、太常。兄峤，尚宣城德公主，
以贵戚显官。元嘉末，为吴兴太守。贼劭弑立，随王诞
举义，回惑不知所从，为府司马丘珍孙所杀。朗少而
爱奇，雅有风气。初为太子舍人，又为江夏王义恭太
尉参军。元嘉二十七年，朝议遣义恭北讨，朗闻之解”
职。起为通直郎。世祖即位，除建平王宏中军录事参
军。时普责百官谠言，朗上书忤旨，自解去职。又除太
子中舍人，出为庐陵内史。丁母艰，有孝性，每哭必恸，
其馀颇不依居丧常节。大明四年，上使有司奏其无
礼，请加收治，诏锁付边郡，于道杀之。子仁昭，顺帝昇
明末，为南海太守